Neuvoston direktiivi 98/23/EY, annettu 7 päivänä huhtikuuta 1998, UNICE:n, CEEP:n ja EAY:n tekemästä osa-aikatyötä koskevasta puitesopimuksesta annetun direktiivin 97/81/EY ulottamisesta koskemaan Ison-Britannian ja Pohjois-Irlannin yhdistynyttä kuningaskuntaa



Virallinen lehti nro L 131 , 05/05/1998 s. 0010 - 0010



NEUVOSTON DIREKTIIVI 98/23/EY, annettu 7 päivänä huhtikuuta 1998, UNICE:n, CEEP:n ja EAY:n tekemästä osa-aikatyötä koskevasta puitesopimuksesta annetun direktiivin 97/81/EY ulottamisesta koskemaan Ison-Britannian ja Pohjois-Irlannin yhdistynyttä kuningaskuntaa EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon (1), ottaa huomioon talous- ja sosiaalikomitean lausunnon (2), sekä katsoo, että neuvosto antoi direktiivin 97/81/EY (3) Euroopan yhteisön perustamissopimukseen liitetyn sosiaalipolitiikkaa koskevan pöytäkirjan N:o 14 liitteenä olevan sosiaalipolitiikasta tehdyn sopimuksen 4 artiklan 2 kohdan mukaisesti; kyseinen direktiivi ei siten koske Ison-Britannian ja Pohjois-Irlannin yhdistynyttä kuningaskuntaa, Amsterdamissa 16 ja 17 päivänä kesäkuuta 1997 kokoontunut Eurooppa-neuvosto pani tyytyväisenä merkille, että hallitustenvälisessä konferenssissa sovittiin sosiaalipolitiikasta tehdyn sopimuksen sisällyttämisestä EY:n perustamissopimukseen; Eurooppa-neuvosto totesi myös, että olisi löydettävä keino antaa oikeudellinen muoto Ison-Britannian ja Pohjois-Irlannin yhdistyneen kuningaskunnan toiveelle hyväksyä mainitun sopimuksen perusteella sekä annetut direktiivit että ennen uuden perustamissopimuksen voimaantuloa mahdollisesti annettavat uudet direktiivit, neuvoston kokouksessa 24 päivänä heinäkuuta 1997 neuvosto ja komissio sopivat Amsterdamin Eurooppa-neuvostossa hyväksyttyjen päätelmien panemisesta täytäntöön; neuvosto ja komissio sopivat myös, että samaa menettelyä on vastaavasti sovellettava sosiaalipolitiikkaa koskevan sopimuksen perusteella jatkossa annettaviin direktiiveihin; tällä direktiivillä pyritään saavuttamaan edellä mainittu tavoite laajentamalla direktiivi 97/81/EY koskemaan Ison-Britannian ja Pohjois-Irlannin yhdistynyttä kuningaskuntaa, se, että direktiivi 97/81/EY ei koske Ison-Britannian ja Pohjois-Irlannin yhdistynyttä kuningaskuntaa, vaikuttaa suoraan sisämarkkinoiden toimintaan; mainittuun direktiiviin liitetyn puitesopimuksen ja erityisesti osa-aikatyöntekijöitä koskevan syrjimättömyysperiaatteen täytäntöönpano kaikissa jäsenvaltioissa parantaa sisämarkkinoiden toimintaa, tämän direktiivin antamisen jälkeen direktiiviä 97/81/EY sovelletaan Ison-Britannian ja Pohjois-Irlannin yhdistyneessä kuningaskunnassa; tämän direktiivin voimaantulopäivästä direktiivissä 97/81/EY olevan ilmauksen "jäsenvaltiot" katsotaan sisältävän Ison-Britannian ja Pohjois-Irlannin yhdistyneen kuningaskunnan, ja Ison-Britannian ja Pohjois-Irlannin yhdistyneelle kuningaskunnalle on annettava sama kahden vuoden määräaika kuin muille jäsenvaltioille annettiin direktiivin 97/81/EY noudattamisen edellyttämien säännösten ja määräysten saattamiseksi voimaan, ON ANTANUT TÄMÄN DIREKTIIVIN: 1 artikla Direktiivi 97/81/EY koskee Ison-Britannian ja Pohjois-Irlannin yhdistynyttä kuningaskuntaa, sanotun kuitenkaan rajoittamatta 2 artiklan soveltamista. 2 artikla Lisätään direktiivin 97/81/EY 2 artiklaan kohta seuraavasti: "1a. Ison-Britannian ja Pohjois-Irlannin yhdistyneen kuningaskunnan osalta 1 kohdassa tarkoitettu päivämäärä 20. helmikuuta 2000 korvataan päivämäärällä 7. huhtikuuta 2000." 3 artikla Tämä direktiivi on osoitettu kaikille jäsenvaltioille. Tehty Luxemburgissa 7 päivänä huhtikuuta 1998. Neuvoston puolesta D. BLUNKETT Puheenjohtaja (1) Lausunto annettu 1 päivänä huhtikuuta 1998 (ei vielä julkaistu virallisessa lehdessä). (2) Lausunto annettu 25. maaliskuuta 1998 (ei vielä julkaistu virallisessa lehdessä). (3) EYVL L 14, 20.1.1998, s. 9